ሁለትም ጠቅላይ ሚኒስትሩ አጠቃላይ የፖለቲካ ምኅዳሩንና አጀንዳውን ተቆጣጥረው ቆይተው ፓርቲው አዲስ ሊቀመንበር ባላዘጋጀበት ሁኔታ ነው፡፡ በመሆኑም ሒደቱ እንዲጠና ተደርጎ ሁለትና ሦስት ውሳኔዎች ተወስነዋል፡፡ አንደኛ የሥልጣን የዕድሜ ጣርያ 65 እንዲሆን፣ የመተካካት ሒደቱ በሦስት ደረጃ በዱላ ቅብብሎሽ መርህ እንዲከናወን፣ ሦስተኛ ጠቅላይ ሚኒስትር መለስ ይዘውት የመጡት አመራርን የማደስ ሒደት በበላይነት ራሳቸው እንዲመሩት፣ ራሳቸው አጨብጭበው የመጨረሻው ሦስተኛው ተተኪ ረድፍ በሚቀጥለው የምርጫ ዘመን ዋዜማ ይዘው እንዲወጡና አመራሩ በአጠቃላይ በአዲስ አመራር እንዲተካ ነበር፡፡ ሒደቱ እንዲጠናቀቅ የታሰበው ካለፈው ምርጫ 2002 እስከ ሚቀጥለው ምርጫ በአምስት ዓመት ውስጥ ነው፡፡